cyanic-selkie/wikianc huggingface dataset:
আফগানিস্তানে খেলাধুলা
বুজকাশি
বুজকাশি হল আফগানিস্তানের ঐতিহ্যবাহী এবং জাতীয় খেলা। এটি প্রায়শ শুক্রবার এবং বিশেষ ইভেন্টে খেলা হয়। ম্যাচগুলি হাজার হাজার ভক্তকে আকর্ষণ করে। হুইটনি আজয় তার বই বুজকাশি : গেম অ্যান্ড পাওয়ার ইন আফগানিস্তানে উল্লেখ করেছেন যে, "নেতারা এমন পুরুষ যারা ন্যায্য ও ফাউল উভয় উপায়ে নিয়ন্ত্রণ দখল করতে পারে এবং তারপর তাদের প্রতিদ্বন্দ্বীদের বিরুদ্ধে লড়াই করতে পারে। বুজকাশি রাইডারও তাই করে।" ঐতিহ্যগতভাবে গেমগুলি বেশ কয়েক দিন ধরে চলে। তবে নিয়ন্ত্রিত টুর্নামেন্ট সংস্করণে একটি সীমিত ম্যাচ সময় রয়েছে।
বাস্কেটবল
১৯৩৬ সালে আফগানিস্তানে প্রথম বাস্কেটবল খেলা হয়। ১৯৬৬ সালে আফগানিস্তান ন্যাশনাল অলিম্পিক কমিটি (ANOC) ভারত ও পাকিস্তান থেকে চ্যালেঞ্জ পাওয়ার পর আফগানিস্তান জাতীয় বাস্কেটবল দল প্রতিষ্ঠা করে। টম গাউটিয়েরে নামে একজন আমেরিকান পিস কর্পস দলের প্রথম কোচ হয়েছিলেন। এ খেলায় তাদের অবদান:
মিক্সড মার্শাল আর্ট
সাম্প্রতিক আফগান সমাজে মিক্সড মার্শাল আর্টসের প্রচলন শুরু হয়েছে। আফগানিস্তানে বেশ কিছু জিমার ও বক্সার আছে, যারা খেলাধুলার প্রচার করে। সিয়ার বাহাদুরজাদা হলেন মিক্সড মার্শাল আর্টিস্ট, যিনি আলটিমেট ফাইটিং চ্যাম্পিয়নশিপে প্রতিদ্বন্দ্বিতা করে। তারা তাদের পেশাদার লড়াইয়ের আগে এবং পরে নিজেদের শরীরে আফগান পতাকা ধারণ এবং পরার জন্য সুপরিচিত।
তায়কোয়ান্দো
রোহুল্লা নিকপাই ছিলেন তার জাতির প্রথম আফগান প্রতিনিধি, যিনি অলিম্পিকে আফগানিস্তানের হয়ে পদক জিতেছিলেন। তিনি ২০০৮ এবং ২০১২ অলিম্পিকে ব্রোঞ্জ জিতেছেন। আফগানিস্তান মাত্র এই দুটি পদকই পেয়েছে। তার প্রভাবে সম্প্রতি আফগানিস্তানে এই খেলার প্রসার ঘটেছে। অলিম্পিকে নিকপাইয়ের পদক তালিকার সারসংক্ষেপ :
১. ব্রোঞ্জ জয়, ২০০৮ অলিম্পিক।
২. বোঞ্জ জয়, ২০১২ অলিম্পিক।
বক্সিং
সম্প্রতি আফগানিস্তানে বক্সিং বিকাশ লাভ করেছে। দেশে বক্সার হামিদ রহিমির ব্যাপক প্রভাব রয়েছে। আফগানিস্তানে প্রথম বক্সিং ম্যাচটি ২০১২ সালে অনুষ্ঠিত হয়েছিল যেখানে রাহিমি লড়াই করেছিল এবং টেকনিক্যাল নকআউট মাধ্যমে ম্যাচ জিতেছিলন।
বডি বিল্ডিং
আফগানিস্তানে বডি বিল্ডিং ব্যাপকভাবে উপভোগ করা হয়। "মিস্টার মাসলস" নামে পরিচিত আহমাদ ইয়াসিন সালিক কাদেরি২০১৭ সালের বডি বিল্ডিং এবং ফিটনেস বিশ্ব চ্যাম্পিয়নশিপে সামগ্রিক বিজয়ী হয়েছিলেন। এটি মঙ্গোলিয়ার উলানবাতারে অনুষ্ঠিত হয়েছিল।
অন্যান্য খেলাধুলা
আফগানিস্তানের অন্যান্য খেলার মধ্যে ভলিবল, গলফ, ট্র্যাক অ্যান্ড ফিল্ড, টিম হ্যান্ডবল, রাগবি, ভারোত্তোলন, আইস স্কেটিং, বোলিং, বেসবল, স্নুকার এবং দাবা অন্তর্ভুক্ত। সালেহ মোহাম্মদ নামল একজন পেশাদার আফগান স্নুকার খেলোয়াড়, যিনি আগে আন্তর্জাতিক প্রতিযোগিতায় পাকিস্তানের প্রতিনিধিত্ব করেছেন। কিন্তু এখন আফগানিস্তানের প্রতিনিধিত্ব করেন।
বুজকাশি একটি ঐতিহ্যবাহী খেলা এবং এটি বেশিরভাগই উত্তর আফগানিস্তান এবং মধ্য এশিয়ার পাশাপাশি প্রতিবেশী পাকিস্তানের উত্তর-পশ্চিমাঞ্চলের লোকেরা খেলে থাকে।
আফগানিস্তান রাগবি ফেডারেশন (এআরএফ) ২০১১ সালে গঠিত হয়েছিল। এটি জাতীয় অলিম্পিক কমিটির সাথে নিবন্ধিত এবং আফগান সরকার কর্তৃক অনুমোদিত। জাতীয় দলটি ২০১৮ সালে ইন্দোনেশিয়ায় এশিয়ান গেমসে অংশগ্রহণ করে এবং ২০১৯ সালে দক্ষিণ কোরিয়ায় অলিম্পিক বাছাইপর্বে অংশ নেয়। আফগানিস্তান ২০১২ সালে ফেডারেশন অফ ইন্টারন্যাশনাল ব্যান্ডিরও সদস্য হয়।
স্টেডিয়াম এবং জিমনেসিয়াম
আফগানিস্তানের বেশিরভাগ বড় শহরগুলিতে ছোট আকারের ফুটবল স্টেডিয়াম আছে। এসব ১৯৭০ -এর দশকের আগে তৈরি করা হয়েছিল এবং সেগুলিতে আধুনিক আসনের অভাব রয়েছে। তারা এসবের উন্নতি তখনই করতে পারবে, যখন লোকেরা খেলাধুলার দিকে ঝুঁকে যাবে এবং নিরাপত্তা পরিস্থিতি বহাল থাকাসহ সঠিক বিনিয়োগকারী পাওয়া যাবে। ২০১০ সালে আফগানিস্তান ক্রিকেট বোর্ডের সভাপতি ওমর জাখিলওয়াল ঘোষণা করেছিলেন যে, সরকার আগামী দুই বছরের মধ্যে ৩৪টি প্রদেশে মানসম্মত ক্রিকেট মাঠ নির্মাণের পরিকল্পনা করেছে। কাবুলে নির্মাণাধীন একটি বড় জিমনেসিয়াম রয়েছে। বর্তমানে শুধুমাত্র অলিম্পিক কমিটির জিমনেসিয়াম আছে, যা ক্রমাগত বিভিন্ন খেলার দল ব্যবহার করে থাকে।
আফগানিস্তানের কয়েকটি প্রধান স্টেডিয়াম নিচে দেওয়া হল:
র‌্যানমোর মার্টিনেজ
র‌্যানমোর এথলসন জন মার্টিনেজ (රන්මෝර් මාටිනෙස්; জন্ম: ২৪ জুন, ১৯৬৭) কলম্বোয় জন্মগ্রহণকারী শ্রীলঙ্কার সাবেক প্রথম-শ্রেণীর ক্রিকেটার। বর্তমানে তিনি আন্তর্জাতিক ক্রিকেট অঙ্গনে আম্পায়ারের দায়িত্ব পালন করছেন। ঘরোয়া ক্রিকেটে তিনি সেবাস্টিযানিটেজ ক্রিকেট ও অ্যাথলেটিক ক্লাবের হয়ে ফাস্ট-বোলাররূপে খেলেছেন। তবে, স্বল্পকালীন সময়ে তিনি মাত্র চারটি প্রথম-শ্রেণীর ক্রিকেটে প্রতিনিধিত্ব করতে পেরেছেন।
খেলোয়াড়ী জীবন
পিঠের ব্যথার দরুন তাকে জোরপূর্বক ক্রিকেট খেলা থেকে অবসর গ্রহণ করতে হয়। ১৯৮৫ সালে কলম্বোর সেন্ট পিটার্স কলেজকে রানার্স-আপ করান। এরপর ঐ বছরই তিনি শ্রীলঙ্কার অনূর্ধ্ব-১৯ ক্রিকেট দলের হয়ে অস্ট্রেলিয়া এবং ১৯৮৭/৮৮ মৌসুমে অনূর্ধ্ব-২৩ দলের হয়ে পাকিস্তান সফর করেন। ১৯৮৪ সালে ক্রিকেট থেকে স্বেচ্ছায় অবসর নেয়ার পূর্বে এসএসসি, নেগোম্বো সিসি এবং সেবাস্টিয়ানিটিজের হয়ে খেলেন।
আম্পায়ার জীবন
১৯৯৬ সালে আম্পায়ার হিসেবে মাঠে নামেন ও ২০০০ সালে প্রাথমিক বিভাগে উত্তীর্ণ হন। আন্তর্জাতিক স্তরে ক্রিকেটার হিসেবে নিজের সক্ষমতা প্রমাণ করতে পেরেছেন মার্টিনেজ। এরফলে তিনি আইসিসি’র আম্পায়ারদের আন্তর্জাতিক তালিকায় নাম অন্তর্ভুক্ত করতে সক্ষম হয়েছেন। ৫০,০০০ দর্শকের সম্মুখে আবুধাবিতে অনুষ্ঠিত ইউরো এশিয়া কাপের একদিনের আন্তর্জাতিক প্রতিযোগিতার চূড়ান্ত খেলায় ভারত-পাকিস্তানের খেলায় আম্পায়ারিত্ব করেছিলেন। এছাড়াও নেপালে অনুষ্ঠিত আন্তঃমহাদেশীয় প্রতিযোগিতা ও ২০০৩ সালে বাংলাদেশের ঘরোয়া ক্রিকেট প্রতিযোগিতায়ও তিনি সফলভাবে খেলা পরিচালনা করেছেন।
কৃষ্ণধন ঘোষ
ডাঃ কৃষ্ণধন ঘোষ (কেডি ঘোষ নামেও পরিচিত) (১৮৪৪-১৮৯২) একজন বাঙালী ডাক্তার যিনি ব্রিটিশ ভারতের বিহারের পাটনায় জন্মগ্রহণ করেন৷ তাঁর পৈতৃক নিবাস অধুনা পশ্চিমবঙ্গের হুগলী জেলার কোন্নগর। তিনি কলকাতা থেকে ডাক্তারি পাস করে যুক্তরাজ্যে উচ্চশিক্ষা নেন। তিনি প্রথম বাঙালি হিসেবে এমডি ডিগ্রি অর্জন করেন। কর্মজীবনের বেশিরভাগ সময় তিনি অধুনা বাংলাদেশের রংপুর ও খুলনা জেলায় অতিবাহিত করেন। খুলনা শহরেই তিনি মৃত্যুবরণ করেন। তার নামে খুলনা শহরের প্রধান একটি সড়কের নামকরণ করা হয় কেডি ঘোষ সড়ক। বিপ্লবী ও ঋষি শ্রী অরবিন্দ ঘোষ ও ‘অগ্নিযুগের সাগ্নিক পুরোহিত’ বারীন্দ্রকুমার ঘোষ তার দুই সন্তান।
ব্যক্তিজীবন
কৃষ্ণধন ১৮৪৪ সালে পাটনায় জন্মগ্রহণ করেন। তাঁর পৈতৃক নিবাস অধুনা পশ্চিমবঙ্গের কোন্নগর ৷ তিনি এই কোন্নগর এর প্রাচীন ঘোষবংশের সন্তান৷ তাঁর পিতার নাম ছিলো কালীপ্রসাদ (অথবা কালীচরণ) যিনি কোলকাতা থেকে আট মাইল দূরে হুগলী জেলার কোন্নগরের বসবাস করতেন। এরপরে কর্মজীবন কাটান পাটনায় যেখানে কৃষ্ণধন জন্মগ্রহণ করেন।
১৮৫৮ সালে কোন্নগরের উচ্চ বিদ্যালয় থেকে ঘোষ এন্ট্রান্স পরীক্ষায় উত্তীর্ণ হন। এর চার বছর পর কলকাতা মেডিকেল কলেজে চতুর্থ বর্ষে পড়া অবস্থায় ভারতীয় জাতীয়তাবাদের অগ্রদূত রাজনারায়ণ বসুর জ্যেষ্ঠা কন্যা স্বর্ণলতা দেবীর সাথে পরিণয়সূত্রে আবদ্ধ হন। ১৮৬৯ সালে ডাঃ ঘোষ ইংল্যান্ড যান এবং স্কটল্যান্ডের এ্যাবার্ডিন বিশ্ববিদ্যালয় থেকে সেসময়কার দুর্লভ এম.ডি (ডক্টর অব মেডিসিন) ডিগ্রী অর্জন করেন। তিনি প্রথম বাঙালি যিনি এম.ডি ডিগ্রি অর্জন করেন।
কর্মজীবন
ঘোষ বিলেত থেকে উচ্চ ডিগ্রী নিয়ে দেশে ফিরে রংপুর জেলার সিএমও (চীফ মেডিকেল অফিসার) হিসাবে যোগ দেন। ১৮৭২ সালে জেলা শহর রংপুর থেকে তৎকালীন মহকুমা শহর খুলনায় বদলি হয়ে আসেন। এই বছরেই কলকাতায় স্বর্ণলতা দেবীর এক বান্ধবীর বাড়িতেই ১৫ আগস্ট শ্রীঅরবিন্দের জন্ম হয় এবং তার অব্যবহিত পরেই কে ডি ঘোষ সপরিবারে খুলনায় চলে আসেন। ১৮৮২ সালে খুলনা মহকুমা থেকে জেলায় উন্নীত হবার পর ১৮৮৮ সালে ডাঃ কৃষ্ণধন ঘোষ খুলনা পৌরসভার সরকার-মনোনীত চেয়ারম্যান হিসাবে অতিরিক্ত দায়িত্বভার গ্রহণ করেন মৃত্যুর পূর্ব পর্যন্ত সে দায়িত্বে নিযুক্ত ছিলেন। খুলনার এই নতুন মর্যাদার ফলশ্রুতিতে ডাঃ ঘোষ সিএমও থেকে সিভিল সার্জন পদে অভিষিক্ত হন।
মৃত্যু
ডা. ঘোষ ১১ নভেম্বর ১৮৯২ সালে খুলনা শহরে মৃত্যুবরণ করেন।
সমাজসেবা
পৌর এলাকার ভৌত কাঠামো, বিশেষ করে রাস্তাঘাট নির্মাণের জন্য দক্ষ ও বলিষ্ঠ শ্রমিক এতদাঞ্চলে সহজলভ্য ছিল না সেদিন। এই সমস্যার সমাধানে ডাঃ ঘোষ সুদূর বিহার অঞ্চল থেকে ব্যক্তিগত উদ্যোগে বহু আদিবাসী পরিবারকে খুলনায় নিয়ে আসেন। এরা পরবর্তীতে এই অঞ্চলে ‘বুনো’ নামে পরিচিতি পায়। কথিত আছে পথ্য হিসাবে গরুর দুধ সংস্থানে অক্ষম দরিদ্র জনের অসহায়ত্ব মোচনে তিনি খুলনায় আশি তোলার পরিবর্তে একশত কুড়ি তোলায় সের-এর প্রচলন করেন।
কেডি ঘোষের নামে রংপুরের কে ডি ক্যানাল (যা পরবর্তীকালে সংস্কার করে নামান্তরিত হয়েছে) এবং খুলনার কে ডি ঘোষ রোড নামকরণ করা হয়।
আখতারুজ্জামান বাবুল
রাজনৈতিক জীবন
আখতারুজ্জামান বাবুল ১৯৮৮ সালে ফরিদপুর-৫ সংসদীয় আসনের সাংসদ হিসেবে নির্বাচিত হয়েছিলেন।
মৃত্যু
আখতারুজ্জামান বাবুল ২০১৯ সালের ৯ মার্চ ৬৩ বছর বয়সে মৃত্যুবরণ করেন।
মোঃ সাইদ সালাম
মোঃ সাইদ সালাম একজন বাংলাদেশী শিক্ষাবিদ । তিনি স্টেট ইউনিভার্সিটি অব বাংলাদেশ  উপাচার্য ।
শিক্ষা ও কর্মজীবন
সালাম ১৯৮৪ সালে বাংলাদেশ প্রকৌশল বিশ্ববিদ্যালয় থেকে বৈদ্যুতিন ও ইলেকট্রনিক ইঞ্জিনিয়ারিংয়ে স্নাতকোত্তর শেষ করেন । পরে তিনি ১৯৯০ এবং ১৯৯৯ সালে পিএইচডি অর্জন করেন কম্পিউটার বিজ্ঞানে ।মালয়েশিয়ার ন্যাশনাল ইউনিভার্সিটি থেকে ।
তেঁতুলিয়া (দ্ব্যর্থতা নিরসন)
তেঁতুলিয়া শব্দটি দিয়ে বোঝানো হতে পারে:
চে জং-আন
চে জং-আন (জন্ম জং জং-আন, অক্টোবর ২১, ১৯৭৭) একজন দক্ষিণ কোরীয় অভিনেত্রী ও গায়ক।
২০০৮ গ্রীষ্মকালীন অলিম্পিকে সাঁতার – মহিলাদের ১০০ মিটার বাটারফ্লাই
২০০৮ অলিম্পিক গেমসে মহিলাদের ১০০মিটার বাটারফ্লাই বিভাগের প্রতিযোগিতা আগস্টের ৯ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে বাটারফ্লাই স্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।
সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ৫৯.৩৫সেকেন্ড(A মান) এবং ১:০১.৪৩সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতায় কোনো নতুন বিশ্ব বা অলিম্পিক রেকর্ডের সৃষ্টি হয়নি।
হিট
Q = সেমিফাইনালের যোগ্যতাঅর্জনকারী (বিজোড়ক্রমের প্রতিযোগিনীরা যাবেন দ্বিতীয় হিটে ও জোড়ক্রমের প্রতিযোগিনীরা যাবেন প্রথম হিটে)
AF = আফ্রিকান রেকর্ড (African Record) (বন্ধনীর মধ্যে থাকলে তার মানে হল সেই সময়ের নতুন রেকর্ড হলেও পরে তা ভাঙ্গা হয়েছে; আর *-চিহ্ন থাকলে রেকর্ড নতুন হলেও ভেঙ্গেছে)
NR = জাতীয় রেকর্ড (National Record)
PB = ব্যক্তিগত সেরা (Personal Best)
সেমিফাইনাল
AM = আমেরিকান রেকর্ড (Americas Record) | AS = এশীয় রেকর্ড (Asian Record)
ফাইনাল
OC = ওশেনীয় রেকর্ড (Oceania Record)
কোরীয় উইকিপিডিয়া
কোরীয় উইকিপিডিয়া(한국어 위키백과) হচ্ছে অনলাইন বিশ্বকোষ উইকিপিডিয়ার কোরীয় ভাষার সংস্করণ। কোরীয় উইকিপিডিয়া ২০০২ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কোরীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
শরৎ ফনসেকা
গার্দিহেওয়া শরৎ চন্দ্রলাল ফনসেকা (জন্মঃ ১৮ ডিসেম্বর ১৯৫০) শ্রীলঙ্কার একজন সাবেক রাজনীতিবিদ এবং সাবেক সংসদ সদস্য। এছাড়া তিনি শ্রীলঙ্কা সেনাবাহিনীর একজন অবসরপ্রাপ্ত জেনারেল এবং সক্রিয় ফিল্ড মার্শাল। তিনি শ্রীলঙ্কা সেনাবাহিনীর ১৮তম কমান্ডার ছিলেন এবং তার নেতৃত্বে শ্রীলঙ্কায় ১৯৮০ সালের দিকে শুরু হওয়া ভয়াবহ এলটিটিই বিরোধী যুদ্ধ ২০০৯ সালে শেষ হয়, যুদ্ধের পর তিনি প্রতিরক্ষা স্টাফ প্রধানের দায়িত্ব পান পূর্ণ জেনারেল পদে। সেনাবাহিনী থেকে তিনি স্বেচ্ছায় পদত্যাগ করে বেরিয়ে এসে রাষ্ট্রপতি মাহিন্দা রাজাপক্ষের প্রতিদ্বন্দী হিসেবে ২০১০ সালের রাষ্ট্রপতি নির্বাচনে অংশ নেওয়ার সিদ্ধান্ত নেন। নির্বাচনে বিতর্কিত এক পরাজয়ের পর তিনি কারাগারে আটক হন রাজাপক্ষের নির্দেশে এবং যে এলাকার জন্য তিনি সংসদ সদস্য নির্বাচিত হয়েছিলেন সেই পদটিও হারান। যদিও মাহিন্দা ফনসেকাকে তিন বছর কারাদণ্ড দিয়েছিলেন কিন্তু স্বদেশীয় এবং আন্তর্জাতিক ব্যাপক চাপ সামলাতে না পেরে তিনি ফনসেকাকে দুই বছরের মাথায় মুক্তি দিতে বাধ্য হন। ২০১৫ সালের রাষ্ট্রপতি নির্বাচনে মাহিন্দা সরকারের এক মন্ত্রী মৈত্রীপাল সিরিসেনা তার প্রতিদ্বন্দী হিসেবে দাঁড়ালে ফনসেকা তাকে সমর্থন জানান, সিরিসেনা রাষ্ট্রপতি হয়ে যান এবং ফনসেকাকে তার কেড়ে নেওয়া সকল সম্মান, পদমর্যাদা, বেতন-ভাতা ফিরিয়ে দেন। পরে ২২ মার্চ ২০১৫ তারিখে রাষ্ট্রপতি সিরিসেনা ফনসেকাকে ফিল্ড মার্শাল র‍্যাঙ্ক ব্যাজ পরিয়ে দেন।  ২০১৬ সালের ৯ ফেব্রুয়ারি তাকে সংসদে দায়িত্ব দেওয়া হয় এবং ১৬ দিন পর তিনি শহর বিষয়ক উন্নয়ন মন্ত্রণালয়ের মন্ত্রীর পদ লাভ করেন।
ফনসেকা ১৯৭০ সালে শ্রীলঙ্কা সেনাবাহিনীতে যোগ দিয়েছিলেন ক্যাডেট হিসেবে এবং পরের বছর কমিশন পেয়েছিলেন সিনহা রেজিমেন্টে। তিনি প্রশিক্ষণ নিয়েছিলেন ভারত, পাকিস্তানসহ যুক্তরাজ্য এবং যুক্তরাষ্ট্র থেকে। ২০০৫ সালের ৬ ডিসেম্বর তিনি লেফটেন্যান্ট জেনারেল হিসেবে শ্রীলঙ্কার সেনাকমান্ডারের দায়িত্ব পাওয়ার পরই এলটিটিইকে কীভাবে পরাজিত করবেন তা ভাবতে ভাবতে ক্লান্ত হয়ে পড়েছিলেন। ১৫ জুলাই ২০০৯ তারিখে তিনি সেনাকমান্ডারের দায়িত্ব থেকে অব্যাহতি পান এলটিটিইকে পরাজিত করে।  ২০০৬ সালের এপ্রিল মাসে ফনসেকা এলটিটিইর বোমা হামলায় মারাত্মকভাবে আহত হন, উগ্রবাদীরা তার গাড়িতে হামলা চালিয়েছিলো।
পূর্ব জীবন
শ্রীলঙ্কার দক্ষিণাঞ্চলের এক উপকূলীয় শহর আম্বালানগোদায় ১৯৫০ সালের ১৮ ডিসেম্বর জন্ম গ্রহণ করেন শরৎ। তার পিতা পিটার ফনসেকা ছিলেন একজন খ্রিষ্টান এবং একজন শিক্ষাবিদ, এই পিটার পিয়াবতী (শরৎ এর মা) নামের এক বৌদ্ধ নারীকে প্রেম করে বিয়ে করেন যে তারই সঙ্গে লেখাপড়া করতেন। শরৎ প্রথমে আম্পারা এলাকার একটি উচ্চ বিদ্যালয়ে পড়েন (১৯৫৫-১৯৫৭), এরপর আম্বালানগোদা থেকে ম্যাট্রিক পাশ করেন (১৯৬৫ সালে) এবং কলম্বোর আনন্দ কলেজ থেকে বিএ পাশ করেন ১৯৬৯ সালে। ঐ বছরই সেনাবাহিনীতে ক্যাডেট হিসেবে নির্বাচিত হয়ে যান এবং পরের বছরের জানুয়ারীতে প্রশিক্ষণ শুরু করেন।
শুরুর দিকে
১৯৭০ সালের ৫ ফেব্রুয়ারি ফনসেকার মূল সেনা প্রশিক্ষণ শুরু হয় 'সেনা প্রশিক্ষণ কেন্দ্র দিয়াতালাওয়া'তে যেটি ১৯৭০-এর দশকে শ্রীলঙ্কা মিলিটারি একাডেমি নামে পুনঃনাম লাভ করে। তিনি কমিশনপ্রাপ্ত হন সিলন সিনহা রেজিমেন্টে (বর্তমানে নাম শ্রীলঙ্কা)। ১৯৭১ সালের ১ জুন তারিখে তাকে ঐ রেজিমেন্টের প্রথম ব্যাটেলিয়নে নিয়োগ দেওয়া হয়, সারা শ্রীলঙ্কায় তখন সাম্যবাদী রাজনৈতিক দল জেভিপি'র সশস্ত্র আন্দোলন তুঙ্গে।
প্রথম ব্যাটেলিয়ন, সিনহা রেজিমেন্টের প্লাটুন অধিনায়ক (সেকেন্ড লেফটেন্যান্ট) হিসেবে কাজ করার পর শরৎ ১৯৭৩ সালে লেফটেন্যান্ট হন এবং ক্যাপ্টেন হন '৭৬ এ। এরই মধ্যে তিনি কমান্ডো কোর্স (১৯৭৩) পাশ করে ফেলেন। ১৯৭৮ সালে তিনি ভারত থেকে জঙ্গলযুদ্ধের ওপর বিশেষ প্রশিক্ষণ নিয়ে আসেন। ১৯৮০ সালে তিনি মেজর পদে উন্নীত হন এবং ১৯৮১ সালে পাকিস্তান যেয়ে ওখান থেকে 'কোম্পানী কমান্ডার্স কোর্স' করে আসেন। পরের বছরগুলোতে তিনি শ্রীলঙ্কা মিলিটারি একাডেমি, কমব্যাট ট্রেনিং স্কুল এবং বিশেষ পদাতিক বাহিনী প্রশিক্ষণ কেন্দ্রে প্রশিক্ষক এবং স্টাফ হিসেবে কাজ করেন।
ইলাম যুদ্ধ ১
১৯৮৭ সালে শরৎ বাংলাদেশের ডিফেন্স সার্ভিসেস কমান্ড অ্যান্ড স্টাফ কলেজ থেকে স্টাফ কোর্স পাশ করেন। ফিরে আসার পর তাকে ৪র্থ শ্রীলঙ্কা লাইট ইনফ্যান্ট্রি রেজিমেন্টের অধিনায়ক হিসেবে নিযুক্ত করা হয় এবং এই ইউনিট নিয়ে তিনি 'ভাদামারাচ্চি এলাকা সামরিক অভিযান'-এ নামেন যেটি ছিলো এলটিটিইর সাথে এক ভয়াবহ যুদ্ধ।  ১৯৮৯ সালে তাকে তার কমিশনের ইউনিট (১ম শ্রীলঙ্কা সিনহা রেজিমেন্ট) এ অধিনায়ক হিসেবে বদলী করা হয়। তিনি এই ইউনিটের অধিনায়ক থাকাকালীন তামিল উগ্রপন্থীদের উপর নৃশংস হামলা চালান এবং তাদের এক গুরুত্বপূর্ণ নেতা প্রেমকুমার গুণরত্ন তার অধীনস্থ সেনাদের হাতে ধরা পড়ে যায়।
ইলাম যুদ্ধ ২
১৯৯১ সালে তাকে পূর্ণ কর্নেল পদে পদোন্নতি দিয়ে ৩য় ব্রিগেডের অধিনায়ক করা হয় এবং জাফনা এলাকায় 'অপারেশন বালাভেগায়া'তে পাঠানো হয়। এই অপারেশনের পর তাকে 'ফার্স্ট ওয়ার অব এলিফ্যান্ট পাস' এ নামানো হয়, এই যুদ্ধে তার অনেক সৈন্য মারা যায়। এরপর তাকে শ্রীলঙ্কা সিনহা রেজিমেন্টের কেন্দ্রের প্রধান অধিনায়ক হিসেবে নিয়োগ দেওয়া হয় এবং এরপরে তিনি সেনাসদরে অপারেশন্স পরিদপ্তরে স্টাফ অফিসার ১ হিসেবে নিয়োগ পান।
১৯৯৩ সালের ডিসেম্বরে শরৎ ব্রিগেডিয়ার হন এবং সেনাবাহিনী সদর দপ্তরে ডাইরেক্টর অব মিলিটারি অপারেশন্স ডাইরেক্টরেট হন।
ইলাম যুদ্ধ ৩ এবং সেনাকমান্ডার
ব্রিগেডিয়ার হিসেবে ফনসেকা কমান্ডার অব মান্নার আর্মি এরিয়া হেডকোয়ার্টার্স হিসেবে দায়িত্ব পালন করা সহ সেনাবাহিনী সদর দপ্তরে টাস্ক ফোর্সের পরিচালক হিসেবে ছিলেন। ১৯৯৮ সালে তিনি মেজর-জেনারেল পদ পদোন্নতি পেয়ে ২২ ডিভিশনের অধিনায়ক হন। ২০০১ সালে তাকে জাফনা সেনা এলাকার প্রধান অধিনায়ক করা হয়। এ পদে থাকাকালীন শরৎ এলটিটিইর বিরুদ্ধে বেশ কয়েকটি সফল সামরিক অভিযান পরিচালনা করেছিলেন। এরপর তাকে ওয়ান্নী সিকিউরিটি ফোর্সের অধিনায়ক করা হয়। ২০০২ সালের মে মাসে তিনি আবার জাফনা সিকিউরিটি ফোর্সের অধিনায়ক হিসেবে বদলী হন এবং ২০০৩ এর নভেম্বরে সেনা সদরে বদলী হন।
সেনাসদরে তাকে শ্রীলঙ্কা সেনাবাহিনী রিজার্ভ ফোর্সের দায়িত্ব সামলাতে হয় অধিনায়ক হিসেবে। ২০০৫ সালে সেনাকমান্ডার হওয়ার আগ পর্যন্ত তিনি ঐ পদে বহাল ছিলেন। ৬ ডিসেম্বর ২০০৫ তারিখে তিনি তারই কোর্সমেট লেঃ জেনারেল শান্ত কোট্টেগোদার কাছ থেকে সেনাকমান্ডারের দায়িত্ব বুঝে নেন এবং লেঃ জেনারেল পদে উন্নীত হন।
এলটিটিইকে শায়েস্তা
২০০৯ সালের ১৮ মে সেনাকমান্ডার লেফটেন্যান্ট-জেনারেল শরৎ ফনসেকা টিভি এবং রেডিওতে ঘোষণা দেন যে সেনাবাহিনী এলটিটিইকে পুরোপুরি ধ্বংস করে দিয়েছে। এই ঘোষণার পর সারা দেশে সিংহলীরা উল্লাসে ফেটে পড়ে এবং রাস্তায় রাস্তায় আনন্দ মিছিল বের করে।
প্রতিরক্ষা স্টাফ প্রধানের দায়িত্ব
১৫ জুলাই ২০০৯ তারিখে রাষ্ট্রপতি মাহিন্দা রাজাপক্ষে শরৎকে পূর্ণ জেনারেল পদে পদোন্নতি দিয়ে প্রতিরক্ষা স্টাফ প্রধানের (চীফ অব ডিফেন্স স্টাফ) দায়িত্বে নিযুক্ত করেন এবং সেনাকমান্ডারের দায়িত্ব মেজর-জেনারেল জগৎ জয়সূর্য পান।
সেনাবাহিনী থেকে পদত্যাগ
জেনারেল শরৎ ২০০৯ সালের ১২ নভেম্বর প্রতিরক্ষা মন্ত্রীর কাছে তার পদত্যাগ পত্র জমা দেন, প্রতিরক্ষা মন্ত্রী গোতাবায়া রাজাপক্ষ (রাষ্ট্রপতির মাহিন্দার ভাই) তাকে সেনাবাহিনীতে আরো কিছু দিন থাকতে বললে শরৎ রাজনীতিতে ঢুকতে চান বলে জানান। ৪ দিন পর রাষ্ট্রপতি মাহিন্দা বিমান বাহিনীর কর্মকর্তা এয়ার মার্শাল ডোনাল্ড পেরেরাকে এয়ার চীফ মার্শাল পদে পদোন্নতি দিয়ে প্রতিরক্ষা স্টাফ প্রধানের দায়িত্ব দেন।
মানি ইন দ্য ব্যাংক (২০১৫)
এই আয়োজনে ছয়টি ম্যাচ অনুষ্ঠিত হয়, সাথে প্রাকদর্শনে একটি ম্যাচ অনুষ্ঠিত হয়েছে। মানি ইন দ্য ব্যাংক চুক্তির ল্যাডার ম্যাচে শেইমাস জয় লাভ করে। প্রধান ম্যাচে সেথ রলিন্স  ল্যাডার ম্যাচ এ ডীন আমব্রোসকে হারিয়ে তার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ  অক্ষুণ রাখেন।
ফটিকছড়ি থানা
ফটিকছড়ি থানা বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি থানা।
ম্যালকম আর্থার স্মিথ
ম্যালকম আর্থার স্মিথ (Malcolm Arthur Smith) (১৮৭৫, নিউ ম্যাল্ডেন, সারে - ১৯৫৮, অ্যাস্কট) ছিলেন একজন উভচর-সরীসৃপবিদ এবং চিকিৎসক যিনি মালয় উপদ্বীপে কর্মরত ছিলেন।
ফটিকছড়ি থানা
প্রতিষ্ঠাকাল
১৯১৮ সালে ফটিকছড়ি থানা প্রতিষ্ঠিত হয়।
প্রশাসনিক এলাকাসমূহ
ফটিকছড়ি উপজেলার অন্তর্গত ২টি পৌরসভা ও ১২টি ইউনিয়নের প্রশাসনিক কার্যক্রম ফটিকছড়ি থানার আওতাধীন।
ম্যালকম আর্থার স্মিথ
প্রথম কাল
শৈশবে তিনি উভচর ও সরীসৃপের উপর আগ্রহী ছিলেন। ১৮৯৮ সালে লন্ডন থেকে চিকিৎসা বিজ্ঞান ও শৈল্যবিদ্যায় শিক্ষা গ্রহণ শেষে তিনি তৎকালীন শ্যাম রাজ্যের ব্যাংককে ব্রিটিশ দূতাবাসের চিকিৎসক হিসেবে নিয়োগ পেয়ে সেখানে চলে আসেন।
কাজ
তিনি শ্যামের রাজকীয় আদালত এবং রাজ-পরিবারের চিকিৎসক হিসেবেও নিয়োগ লাভ করেন । উভচর এবং সরীসৃপ পর্যবেক্ষণের ফলে প্রাপ্ত ফলাফল তিনি প্রকাশ করেন। তিনি লন্ডন জাদুঘরে তার শিক্ষা সম্পূর্ণ করার জন্য ১৯২৫ সালে ব্যাংকক ত্যাগ করেন।
তাশফিন সফদার
থাম্ব|সংসদ ভবন, ইসলামাবাদ তাশফিন সফদার হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন।
পরিবার
তিনি পাকিস্তানের প্রাক্তন রাষ্ট্রপতি ফজল ইলাহী চৌধুরীর নাতনী। ফজল ইলাহী ১৯৭৩ সালের সংবিধানের অধীনে পাকিস্তানের প্রথম রাষ্ট্রপতি ছিলেন।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৮ সালের ২৭ সেপ্টেম্বরে প্রধানমন্ত্রী ইমরান খান তাকে আবাসন ও কর্মসংস্থান বিষয়ক কেন্দ্রীয় সংসদীয় সচিব হিসাবে নিযুক্ত করেছিলেন।
সেলৎসনিক ইন্টারন্যাশনাল পিকচার্স
সেলৎসনিক ইন্টারন্যাশনাল পিকচার্স হল ডেভিড ও. সেলৎসনিক প্রতিষ্ঠিত হলিউডের চলচ্চিত্র নির্মাণ স্টুডিও। এটি ১৯৩৫ সালে প্রতিষ্ঠিত হয় এবং ১৯৪৩ সালে বিলুপ্ত হয়। এই স্বল্প সময়ে স্বাধীন স্টুডিওটি দুটি শ্রেষ্ঠ চলচ্চিত্র বিভাগে একাডেমি পুরস্কার বিজয়ী চলচ্চিত্র নির্মাণ করে, সেগুলো হল গন উইথ দ্য উইন্ড (১৯৩৯) ও রেবেকা (১৯৪০) এবং তিনটি চলচ্চিত্র শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল আ স্টার ইজ বর্ন (১৯৩৭), সিন্স ইউ ওয়েন্ট অ্যাওয়ে (১৯৪৪) ও স্পেলবাউন্ড (১৯৪৫)।
থাম্ব|200px|[[গন উইথ দ্য উইন্ড (চলচ্চিত্র)|গন উইথ দ্য উইন্ড (১৯৩৯) চলচ্চিত্রের পোস্টার।]] থাম্ব|200px|[[রেবেকা (১৯৪০-এর চলচ্চিত্র)|রেবেকা (১৯৪০) চলচ্চিত্রে লরন্স অলিভিয়ে ও জোন ফন্টেইন।]]
সেলৎসনিক ইন্টারন্যাশনাল পিকচার্স
একটি চলচ্চিত্র ব্যতীত বাকি চলচ্চিত্রগুলো ইউনাইটেড আর্টিস্ট্‌স কর্তৃক পরিবেশিত।
লালদীঘি (চট্টগ্রাম)
লালদিঘি বাংলাদেশের চট্টগ্রাম শহরের ঐতিহ্যবাহী স্থান সমূহের অন্যতম। নগরীর জেল রোডের শেষ সীমানায় এর অবস্থান। ২.৭০ একর জায়গা জুড়ে অবস্থিত লালদীঘি। এর একপাশে আছে আন্দরকিল্লা, অন্যান্য পাশে আছে জেলা পরিষদ ভবন এবং স্থানীয় ব্যাংকের শাখাসমূহ। লালদীঘির দক্ষিণ পাশেই আছে ১৯০৪ সালে প্রতিষ্ঠিত চট্টগ্রাম সিটি করপোরেশন পাবলিক লাইব্রেরি। এটি চট্টগ্রাম সিটি কর্পোরেশনের ৩২ নং ওয়ার্ডের অন্তর্ভুক্ত।
ইতিহাস
১৭৬১ সালে ইস্ট ইন্ডিয়া কোম্পানি চট্টগ্রামের শাসনভার লাভ করে। সেই সময় এন্তেকালী কাছারি অর্থাৎ জমি সংক্রান্ত তহসিল অফিসে (বর্তমানে মেট্রোপলিটন পুলিশ অফিস) লাল রঙ দেয়া হয়েছিল। এটিকে লোকজন তাই “লালকুঠি” বলে চিনত। এই লাল কুঠির পুর্ব দিকে ছিল জেলখানা। এটিকে ও লাল রঙ করা হয়েছিল এবং তাই এটি “লালঘর” নামে পরিচিতি লাভ করে। এই ভবন দুটো লাল পাগড়ী পরিহিত ব্রিটিশ পাহাড়াদারেরা পাহাড়া দিত। অনেকেই মনে করেন এ কারনেই ভবনগুলোর নাম লাল ঘর এবং লাল কুঠি। লাল ঘর এবং লাল কুঠির পাশে একটা ছোট পুকুর ছিলো। চট্টগ্রামে ইংরেজ শাসনের সূচনালগ্নে পুকুরটিকে বড় করে দীঘিতে পরিণত করা হয়। পাশেই দুটো লাল রঙের ভবন ছিল বলেই এই দিঘিটা লালদিঘি নামে পরিচিত হয়।
রিকেট ঘাট লালদিঘি
লালদিঘির পশ্চিম পাড়ে ছিলো “রিকেট ঘাট”। ১৯৪১ হতে ১৯৪৮ পর্যন্ত চট্টগ্রামের কমিশনার হিসাবে দায়িত্ব পালন করা স্যার হেনরী রিকেটস এর স্বরণে চট্টগ্রামের জমিদারেরা এই ঘাট নির্মাণ করেন। মিঃ হার্ভে ১৮৩১-১৮৩৯ সালে চট্টগ্রামের কালেক্টর ছিলেন। তিনি ৩২ ডেপুটি কালেক্টর ও কয়েকজন জরিপ আমিন নিয়ে জরিপের কাজ শুরু করেন। জরিপে তিনি ২০ গন্ডার স্থলে ১৮ গন্ডায় কানি হিসাব করেন। একারণে তার উপর সবাই এত অসন্তুষ্ট হয়েছিল যে আনোয়ারা থানায় লোকজন তাকে আক্রমণ করে। তিনি তারপর সৈন্যদের গুলি করার নির্দেশ দেন। এই খবর পেয়ে কর্তৃপক্ষ মিঃ রিকেটকে প্রেরণ করে। ১২০০ মঘীর জরিপের সময় চট্টগ্রাম বাসীর উপকার করে তিনি সকলের শ্রদ্ধাভাজন হয়েছিলেন। ঊনবিংশ শতকে চট্টগ্রামের সেশন জজ টোডেল সাহেবের মৃত্যুর পর তার শবদেহ রিকেট ঘাটের উত্তর দিকে দাহ করা হয়। তার স্মৃতিতে নির্মাণ করা স্তম্ভটি পরবর্তীকালে ভেঙ্গে ফেলা হয়।
লালদিঘির ময়দান
মেট্রোপলিটন পুলিশ সদর দপ্তরের পাহাড়ের পাদদেশ থেকে পশ্চিমে পরীর পাহাড়ের পাদদেশ পর্যন্ত পুরো জায়গাটা সেকালে মিউনিসিপাল ময়দান নামে পরিচিত ছিল। ১৮৮৭ সালে এই ময়দানে মহারানী ভিক্টোরিয়ার মূর্তি স্থাপন করা হয়। চল্লিশের দশকে স্বাধীনতা আন্দোলনের যুগে এই মূর্তি অপসারণ করা হয়। ঊনবিংশ শতকের শেষে উত্তর-দক্ষিণ রাস্তাটি হবার পর মিউনিসিপাল ময়দান দুইভাগে বিভক্ত হয়ে যায়। পূর্ব দিক সাধারণ জনগণের খেলার মাঠে রূপান্তরিত হয়। মুসলিম উচ্চ বিদ্যালয় প্রতিষ্ঠিত হলে তখন সে মাঠ মুসলিম উচ্চ বিদ্যালয়ের খেলার মাঠে পরিণত হয়। এই মাঠ এখন লালদিঘির মাঠ নামে পরিচিতি লাভ করেছে।
লালদিঘির কিংবদন্তি
লাল দীঘির ঘটনা নিয়ে চট্টগ্রামের মানুষের মুখে একটা কিংবদন্তি প্রচলিত আছে। একবার এক দিনমজুরের মেয়ে ঐ দিঘীতে গোছল করতে নেমেছিলো। হঠাৎ পায়ে শিকল বেঁধে তাকে নিয়ে যাওয়া হলো জলের নিচে একটা দেশে। আসলে ঐটা ছিলো এক বাদশার দরবার। সেই বাদশার বিয়ে ঠিক হয়েছিল লাল বেগমের সাথে। একদিন বাদশা লাল বেগমকে দেখতে চাইলেন কিন্তু খবর পাওয়া গেলো লাল বেগম তার মুল্লক থেকে এক ক্রীতদাসের সাথে পালিয়েছে। এ খবর বাদশা তখন জানতেন না। তাই মজুরের ঐ মেয়েকে নিয়ে আসা হয়েছে বাদশার সাথে লাল বেগমের অভিনয় করার জন্য। অনেক কথাপ্রসঙ্গে বাদশা মেয়েটার আসল পরিচয় জেনে যায়। ক্ষুদ্ধ বাদশার নির্দেশে সবাই আসল লাল বেগমকে খুজতে লেগে গেলো। তখন জানা গেলো সে অন্দর কিল্লার দীঘি থেকে দু’শ হাত দূরে পর্তুগীজদের কিল্লায় আছে। বাদশা ঐ কিল্লায় আক্রমণ করে। অনেক অনেক খুনে লাল হয়ে গেলো দিঘীর পানি। বাদশা পরাজিত হল সেই যুদ্ধে। সবাই পালিয়ে গেল। তবুও সে দিঘির পাড়ে বাদশা থেকে গেল লাল বেগমকে উদ্ধার করার আশা নিয়ে। এই নিয়ে একজন চারন কবি লিখেছেনঃ “লালদিঘিতে আগুন ধরে/জল শুকিয়ে গিয়েছে,/মাছগুলো সব ডাঙ্গায় উঠে/কিলবিল করতে লেগেছে“।
বলী খেলা
লালদিঘির পাড়ে ১৯১০ সালে বৈশাখের ১২ তারিখ আবদুল জব্বার সর্বপ্রথম বলীখেলা প্রচলন করেন। তখন থেকে প্রতি বছর বৈশাখের ১২ তারিখ লালদিঘির পাড়ে জব্বারের বলীখেলা অনুষ্ঠিত হয়ে আসছে। বর্তমানে লালদিঘির পশ্চিম পাড়ে একটি মসজিদ আছে। শহরবাসীর চিত্তবিনোদনের জন্য এখানে একটি সবুজ গাছপালা ঘেরা পার্ক আছে।
জ্যাক মার্টিন
জন উইলিয়াম মার্টিন (Jack Martin; জন্ম: ১৬ ফেব্রুয়ারি, ১৯১৭ - মৃত্যু: ৪ জানুয়ারি, ১৯৮৭) লন্ডনের ক্যাটফোর্ড এলাকায় জন্মগ্রহণকারী শৌখিন ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচের সারিতে ব্যাটিং করতেন জ্যাক মার্টিন।
প্রথম-শ্রেণীর ক্রিকেট
১৯৩৯ সাল থেকে ১৯৫৩ সাল পর্যন্ত জ্যাক মার্টিনের প্রথম-শ্রেণীর খেলোয়াড়ী জীবন চলমান ছিল। বিশ্বযুদ্ধের পূর্বে কেন্টের পক্ষে তিনটি খেলায় অংশ নিয়েছিলেন। দ্বিতীয় বিশ্বযুদ্ধের আগে-পিছে মিলিয়ে ১৫ বছর খেলোয়াড়ী জীবন অতিবাহিত করেন। মাত্র ৪৪টি প্রথম-শ্রেণীর খেলায় অংশ নিয়েছেন তিনি। অধিকাংশ খেলাই কেন্টের পক্ষে খেলেছেন। লিগ্যাল এন্ড জেনারেল অ্যাসুরেন্সের ব্যবস্থাপকের কাজে যুক্ত থাকায় তার খেলায় বেশ প্রভাব ফেলে ও কম সময় পেতেন।
লন্ডনের ক্যাটফোর্ড এলাকায় জ্যাক মার্টিনের জন্ম। খেলোয়াড়ী জীবনের অধিকাংশ সময় ব্যবসায়িক কর্মকাণ্ডে ব্যস্ত থাকতেন। অধিকাংশ খেলা ক্লাব পর্যায়ে ক্যাটফোর্ড ওয়ান্ডারার্সের পক্ষে খেলেন। কেন্ট দলে যুক্ত হবার পর তার উচ্চতা ও পেসের মান দলের অমূল্য সম্পদ হিসেবে বিবেচিত হতে থাকে এবং তাকে ফ্রেড রিজওয়ের পেস বোলিংয়ের সাথে একাত্ম হয়ে যায়। ১৯৪৬ সালে কাউন্টি ক্যাপ লাভ করেন। ১৯৪৭ সালে এমসিসি’র সদস্যরূপে সফররত দক্ষিণ আফ্রিকান একাদশের বিপক্ষে ৪/৫৫ বোলিং পরিসংখ্যান দাঁড় করান ও কেন্টের সদস্যরূপে হ্যাম্পশায়ারের বিপক্ষে ৯/৯৮ পান। ফলশ্রুতিতে, ইংল্যান্ড দলের পক্ষে খেলার জন্যে মনোনীত হন। ট্রেন্ট ব্রিজে সিরিজের প্রথম টেস্টে দক্ষিণ আফ্রিকার মুখোমুখি হন।
প্রকৃতমানের ফাস্ট বোলার না হলেও জ্যাক মার্টিনের পর্যাপ্ত গতি ইংল্যান্ডের স্পিন ও মিডিয়াম পেস সিম বোলারদের বিপরীত চিত্র বহন করে।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জ্যাক মার্টিন। ৭ জুন, ১৯৪৭ তারিখে নটিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৪৭ সালে প্রকৃতমানের দ্রুতগতিসম্পন্ন বোলারের অভাবে তাকে টেস্ট খেলার সুযোগ দেয়া হয়। এরপূর্বে গ্রীষ্মকালে চ্যাম্পিয়নশীপে নিজের প্রথম খেলায় নয় উইকেট পান। অ্যালেক বেডসারের সাথে বোলিং আক্রমণে নামেন। ১/১১১ পান ও দক্ষিণ আফ্রিকা দল ৫৩৩ রান তুলে। ইংল্যান্ড দল ২০৮ রানে গুটিয়ে যায় ও ফলো-অনের কবলে পড়ে। পরাজয়ের সমূহ সম্ভাবনা দেখা দিলেও ১০ম উইকেটে এরিক হোলিসের সাথে ৫১ রানের জুটি গড়েছিলেন। এরপর আর তাকে দলে রাখা হয়নি। তারপরও প্রত্যেক গ্রীষ্মে কেন্ট ও এমসিসি’র পক্ষে কিছু খেলায় অংশ নিতেন।
দ্বিতীয় বিশ্বযুদ্ধে অংশগ্রহণ করেন তিনি। রয়্যাল আর্টিলারীতে ব্যাটারি কমান্ডারের দায়িত্বে ছিলেন। ৪ জানুয়ারি, ১৯৮৭ তারিখে ৬৯ বছর বয়সে লন্ডনের ওলউইচ এলাকায় জ্যাক মার্টিনের দেহাবসান ঘটে।
প্রাণসখা বিবেকানন্দ
প্রাণসখা বিবেকানন্দ হল রঞ্জন বন্দ্যোপাধ্যায়ের লেখা একটি বাংলা জীবনীমূলক উপন্যাস। ২০১৫ সালে এই উপন্যাসটি তিন খণ্ডে প্রকাশিত হয়। ২০১৫ সালের অক্টোবর মাসে এই বইটি আনন্দবাজার পত্রিকার জনপ্রিয়তম বইগুলির সাপ্তাহিক তালিকায় শীর্ষস্থানে ছিল।
এই বইটির বিষয়বস্তু স্বামী বিবেকানন্দের জীবন। এই বইটিতে স্বামী বিবেকানন্দের ঘটনাবহুল জীবন গল্পের আকারে উপস্থাপনা করা হয়েছে।
গ্রিনল্যান্ড সাগর
গ্রিনল্যান্ড সাগর হচ্ছে পানির একটি অংশ যেটির সীমানায় পশ্চিমে গ্রিনল্যান্ড,পূর্বে সুলভ বার্ড দ্বীপপুঞ্জ, উত্তরে ফ্রেম স্ট্রেট এবং আর্কটিক মহাসাগর, এবং দক্ষিণে নরওয়েজিয়ান সাগর এবং আইসল্যান্ড অবস্থিত। গ্রীনল্যান্ড সাগরকে প্রায়ই আর্কটিক মহাসাগরের অংশ হিসাবে সংজ্ঞায়িত করা হয়, কখনও কখনও আটলান্টিক মহাসাগর এর অংশ হিসেবেও ধরা হয়। যাইহোক, আর্কটিক মহাসাগর এবং এটির সমুদ্রের সংজ্ঞা যথাযথ নয় বা এমন নির্বিচারে হতে থাকে। সাধারণ ব্যবহারের সময়ে যখন "আর্কটিক মহাসাগর" হিসাবে উল্লেখ করা হয় তখন গ্রিনল্যান্ড সাগর বলা হয় না। মহাসাগরীয় সমীক্ষায় গ্রিনল্যান্ড সাগর নরওয়ে সাগর বরাবর নর্ডিক সাগর সমূহের অংশ হিসাবে বিবেচিত হয়। নর্ডিক সাগর আর্কটিক এবং আটলান্টিক মহাসাগরের মধ্যে প্রধান সংযোগ এবং যেমন, থার্মোহ্যালাইন সঞ্চালন বন্ধের সম্ভাব্যতা তাৎপর্যপূর্ণ হতে পারে। সমুদ্রবিজ্ঞানে আর্কটিক মহাসাগর এবং নর্ডিক সাগরগুলিকে প্রায়ই "আর্কটিক ভূমধ্য সাগর" বলে অভিহিত করা হয়, যা আটলান্টিকের একটি প্রান্তীয় সাগর।
সাগরটিতে নিয়মিত উত্তরাঞ্চলীয় বায়ুর কারণে আর্কটিক জলবায়ু বিরাজ করে এবং তাপমাত্রা এর উপরে থাকে। এতে পূর্বে ওডেন আইস টোন (বা ওডেন) ক্ষেত্রটি অন্তর্ভুক্ত ছিল, যেটি শীতকালে ৭২–৭৪°উ এর খুব সন্নিকটে মূল পূর্ব গ্রীনল্যান্ডের বরফ প্রান্ত থেকে পূর্ব দিকে প্রসারিত হয় এবং আর্কটিকের একটি শীতকালীন বরফ গঠন অঞ্চল হিসাবে কাজ করে। গ্রীনল্যান্ড এবং জেন মায়েন দ্বীপের মাঝামাঝিতে আইসল্যান্ডের উত্তরে গ্রিনল্যান্ড সাগরে শীতকালে পশ্চিম বরফ তৈরি হয়। এটি হার্প সীল এবং হুডেড সীলের একটি প্রধান প্রজনন স্থল যা ২০০ বছরেরও বেশি সময় ধরে সীল শিকারে ব্যবহার করা হয়েছে।
ব্যাপ্তি
আন্তর্জাতিক জলসম্পদ বিষয়ক সংস্থা নিম্নরূপ ভাবে গ্রিনল্যান্ড সাগরের সীমানা নির্ধারণ করেছে: উত্তরে গ্রিনল্যান্ডের উত্তরাঞ্চলীয় বিন্দুতে স্পিটজবার্গের [sic] [ স্‌ভালবার্দ উত্তরতম বিন্দুতে যোগদানকারী একটি রেখা।
পূর্বে পশ্চিম স্পিটজবার্গের পশ্চিম উপকূল [sic] স্পিৎসবের্গেন দ্বীপ ] ।
দক্ষিণপূর্বে পশ্চিম স্পিজবার্গের দক্ষিণতম বিন্দুতে যোগ হওয়া একটি রেখা [sic] থেকে জান মায়েন দ্বীপের উত্তর বিন্দু, এই দ্বীপের পশ্চিম উপকূলের নিচ থেকে এটির দক্ষিণ চরমে, সেখান থেকে [যদ্দৃষ্টং, আসলে  এ] আইসল্যান্ডের জেরপিরের (৬৭°০৫′উ, ১৩°৩০′প) পূর্ব চরমের একটি রেখা।
দক্ষিণ-পশ্চিমে গ্রীনল্যান্ডের কেপ ন্যানসেনে স্ট্রুমনেসে (আইসল্যান্ডের উত্তর পশ্চিম চরম) যোগ দেওয়া একটি রেখা।
পশ্চিমে গ্রীনল্যান্ডের পূর্ব ও উত্তর-পূর্ব উপকূলে কেপ নানসেন এবং উত্তরতম বিন্দুর মধ্যে।
ইতিহাস
যদিও সাগরটি হাজার বছর ধরে পরিচিত ছিল, ১৮৭৬-১৮৭৮ সালে নরওয়েজিয়ান উত্তর-আটলান্টিক অভিযানের অংশ হিসাবে প্রথম বৈজ্ঞানিক তদন্ত করা হয়েছিল। তখন থেকে, বেশিরভাগ দেশ, বেশিরভাগ সময় নরওয়ে, আইসল্যান্ড এবং রাশিয়া এ অঞ্চলে বৈজ্ঞানিক অভিযান পাঠিয়েছে। গ্রিনল্যান্ড সাগরের জটিল জলের বর্তমান ব্যবস্থাটি ১৯০৯ সালে ফ্রিডজফ নানসেন কর্তৃক বর্ণিত হয়েছিল।
গ্রিনল্যান্ড সাগরটি তিমি শিকার শিল্পের জন্য ৩০০ বছর ধরে জনপ্রিয় শিকারভূমি ছিল, ১৯১১ সাল পর্যন্ত, প্রাথমিকভাবে স্পিটবার্গেন ভিত্তিক। এদিকে, এখানে পূর্বে সমৃদ্ধ তিমির সংখ্যা এতটাই হ্রাস পেয়েছিল যে শিল্পটি আর লাভজনক ছিল না। গ্রিনল্যান্ড সাগরের বাকি তিমিগুলি তখন থেকে সুরক্ষিত হয়েছে, কিন্তু সংখ্যায় উল্লেখযোগ্য পুনরুত্থানের কোন প্রমাণ দেখায়নি। ১৯৯০ এর দশকের শেষের দিকে, মেরু জীববিজ্ঞানীরা স্থানীয় বোওহেড তিমির সংখ্যা বৃদ্ধির রিপোর্ট করেছে এবং ২০১৫ সালে আর্কটিক বিজ্ঞানীরা একটি ছোট এলাকায় তাদের একটি বিস্ময়কর প্রাচুর্যের আবিষ্কৃার করেছে। এই ফলাফলগুলি এই বিশেষ প্রজাতির জন্য একটি প্রারম্ভিক পুনরুদ্ধারের প্রাথমিক চিহ্ন হিসাবে ব্যাখ্যা করা যেতে পারে, আনুমানিক ৫২০০০ বোওহেড তিমির বসবাস এখানে যা পৃথিবীর মধ্যে সর্ব্বোচ্চ।
প্রত্নতত্ত্ব দ্বারা প্রমাণিত ইনুইটরা ১৫ শতাব্দী থেকে গ্রিনল্যান্ড সাগরে অবাণিজ্যিক মাত্রায় তিমি শিকার করছে।
২০১৭ সালে ফিয়েন পল তার নৌচালনা অভিযানে প্রথম সম্পূর্ণভাবে গ্রীনল্যান্ড সাগর অতিক্রমের সাফল্য লাভ করেন।
ভূগোল এবং ভূতত্ত্ব
গ্রীনল্যান্ড সাগর পশ্চিমের গ্রীনল্যান্ড দ্বীপ দ্বারা এবং দক্ষিণে ডেনমার্ক স্ট্রেইট এবং আইসল্যান্ড দ্বারা আবদ্ধ। দক্ষিণ-পূর্ব দিকে, জন মায়েন দ্বীপ (নরওয়ে) পিছনে নরওয়েজিয়ান সাগর এর বিশাল বিস্তৃতি রয়েছে, যার মধ্যে গ্রীনল্যান্ড সাগর একটি প্রসার হিসাবে বিবেচিত হতে পারে। উত্তর-পূর্ব দিকে ফ্রেম স্ট্রেট জুড়ে সমুদ্রটি স্‌ভালবার্দ দ্বীপপুঞ্জ (নরওয়ে) দ্বারা সীমায়িত।
গ্রীনল্যান্ড সাগরের তলদেশটি গ্রীনল্যান্ড-আইসল্যান্ডীয় শৈলশিরা দিয়ে দক্ষিণের সীমানায় এবং পূর্বে মনস শৈলশিরা এবং নিপোবিচ শৈলশিরায় অবস্থিত নিচু জায়গা। পশ্চিমে, তলদেশটি প্রথম ধীরে ধীরে উত্থান হয়, কিন্তু তারপর দ্রুত গ্রিনল্যান্ড উপকূলমুখী হয়।
যদিও সাগরের ভিতরের গভীরতম বিন্দু 4846 m, নিচে অতল 5570 m, যা ফ্রেম স্ট্রেইট (ফ্রেম স্ট্রেইট হল গ্রিনল্যান্ড এবং সোভালবার্ডের মধ্যবর্তী রাস্তা) এর মলয় ডিপে পরিমাপ করা হয়েছে যা উত্তরে আর্টিক মহাসাগরের সাথে সমুদ্রটিকে যুক্ত করে।  গ্রীনল্যান্ড বরফ খন্ড সমুদ্রের নিচে জোকেল উপসাগর এ পৌঁছেছে।
গ্রীনল্যান্ড সাগরের প্রধান দ্বীপগুলির মধ্যে রয়েছে স্‌ভালবার্দ দ্বীপপুঞ্জ, জান মায়েন পাশাপাশি উত্তরপূর্ব গ্রীনল্যান্ড তটকূল থেকে উপকূলীয় দ্বীপগুলোর মধ্যে রয়েছে, যেমন: হোবগার্ড, এলা, গডফ্রেড হ্যানসেন, লে-দে-ফ্রান্স, লাইন, নরস্কে, গাম্মা এবং সেচনাউডের দ্বীপসমূহ। এর মধ্যে শুধুমাত্র স্‌ভালবার্দ দ্বীপপুঞ্জে মানব বসতি রয়েছে এবং জন মায়েনে শুধুমাত্র অস্থায়ী কালের জন্য সামরিক বাহিনী থাকে। লীগ অব নেশনস দ্বীপটির উপর নরওয়ের কর্তৃত্ব প্রদান করার পর, ১৯২১ সালে নরওয়ে প্রথম আবহাওয়া কেন্দ্রটি খুলে, যা দ্বিতীয় বিশ্বযুদ্ধের সময়ে জার্মানি ও যুক্তরাজ্যের মধ্যে বিরোধের বিষয় ছিল। বেশ কয়েকটি রেডিও এবং আবহাওয়া স্টেশন বর্তমানে দ্বীপটিতে কাজ করছে।
জলানুসন্ধান, জলবায়ু, এবং বরফ
জলবায়ু আর্কটিক ধরনের এবং বিশাল সাগর এলাকায় তা উল্লেখযোগ্যভাবে পরিবর্তিত হয়। শীতে স্পিটসবার্গেনর নিকটে বাতাসের তাপমাত্রা −49 °C বিরাজমান থাকে এবং গ্রীষ্মে গ্রীনল্যান্ডে 25 °C থাকে। ফেব্রুয়ারি মাস হচ্ছে সবচেয়ে ঠান্ডা মাস, তখন দক্ষিণের গড় তাপমাত্রা হচ্ছে −10 °C এবং উত্তরে −26 °C। আগস্টে সবচেয়ে বেশি গরম অনুভূত হয় তখন দক্ষিণে গড়ে 5 °C উত্তরে 0 °C বিরাজ করে। গ্রীষ্ম খুব সংক্ষিপ্ত: বছরের দিনগুলোতে বেশিরভাগই 0 °C বিরাজ করে, তবে গড়ে উত্তরে ২২৫ দিন এবং দক্ষিণে ৩৩৪ দিন থাকে। বার্ষিক বৃষ্টিপাত উত্তরে 250 mm কিন্তু দক্ষিণে 500 mm।
উত্তরের বাতাস সারা বছর ধরে চলে, যা পৃষ্ঠের পানি ঠান্ডা করে এবং দক্ষিণে বরফ জমিয়ে ফেলে। গড় পৃষ্ঠ জল তাপমাত্রা উত্তরে −1 °C বা তার কম এবং দক্ষিণে 1 –; গ্রীস্মে গড় তাপমাত্রা যথাক্রমে 0 and 6 °C। তলদেশের জলের তাপমাত্রা −1 °C এর নিচে থাকে। পৃষ্ঠদেশের জলের লবণাক্ততা পূর্বে হচ্ছে ৩.৩০–৩.৪৫% এবং পশ্চিমে ৩.২০% এর নিচে, পৃষ্ঠদেশের জলের লবনাক্ততা ৩.৪৯%। পানি সবুজ রংয়ের। জলের ঢেউয়ের গড় উচ্চতা 4.4 m। একসঙ্গে এসব জলের স্রোতগুলো ভাসমান বরফ খন্গুডলি ভেঙ্গে দেয় যা পানির স্তর বৃদ্ধি করে।
উত্তর আটলান্টিক প্রবাহের ঠান্ডা জল আর্কটিক মহাসাগরে পতিত হচ্ছে, দক্ষিণে ফিরে আসছে পূর্ব গ্রীনল্যান্ড প্রবাহ রূপে গঠিত হয়ে, যা সমুদ্রের পশ্চিম অংশ বরাবর প্রবাহিত আটলান্টিক পরিবাহক বেল্টের একটি গুরুত্বপূর্ণ অংশ। উপসাগরীয় প্রবাহ এর একটি অংশ উষ্ণ স্পিটবার্গেন প্রবাহ প্রবাহিত হয়। ঠান্ডা, মিষ্টি জলের বরফের মিশ্রণ এবং উষ্ণ, লবনাক্ত স্পিটবার্গেন কারেন্টটি ক্যাবেলিং ভোগ করতে পারে, যা থার্মোহ্যালাইন সঞ্চালনে অবদান রাখতে পারে। সেই স্রোতের সমন্বয় সমুদ্রের কেন্দ্রীয় অংশে ঘন জল প্রবাহ সৃষ্টি করে।
ঘন ঘন কুয়াশা, বায়ু এবং স্রোতগুলি, যা দক্ষিণে গ্রীনল্যান্ড সাগরের মধ্য দিয়ে বরফ এবং হিমশৈলগুলি পরিচালনা করে, গ্রীনল্যান্ড সাগরে বাণিজ্যিক চলাচলের জন্য একটি সংকীর্ণ পথ রয়েছে: বরফ ঋতু অক্টোবরে শুরু হয় এবং আগস্টে শেষ হয়। তিন ধরনের ভাসমান বরফ এখানে পাওয়া যায়: আর্কটিক প্যাক বরফ (কয়েক মিটার পুরু), সমুদ্র বরফ (প্রায় এক মিটার পুরু), এবং মিষ্টি জলের হিমশৈলি।
পশ্চিমের বরফ
শীতে, আইসল্যান্ডের উত্তরের একটি বিশাল এলাকা গ্রীনল্যান্ড এবং জেন মায়েন এর মাঝামাঝিতে প্র্রচুর বরফ জমে এই অংশটিই হচ্ছে পশ্চিমের বরফ। এটি হার্প সীল, হুডেড সীল, এবং ধূসর সীল সহ সীলদের জন্য একটি প্রধান প্রজনন স্থল।  এটি ১৮ শতকের প্রথম দিকে ব্রিটিশ তিমি শিকারীদের দ্বারা আবিষ্কৃত হয় এবং ১৭৫০ এর শেষের দিকে সীল শিকারের জন্য ব্যবহৃত হয়। শিকার ১৯ শতকে বিশেষত অধিক ছিল, কিন্তু শিকারে নিষেধাজ্ঞা এবং নিম্ন বাজারের চাহিদার কারণে ২০ শতকে তা পতিত হয়ে যায়। প্রায় ১৯৫৫ সালের ৫ এপ্রিলে একটি বড় ঝড়ে জাহাজের ৭৯ নরওয়েজিয়ান সীল শিকারীসহ জাহাজটি নিখোঁজ হয়ে যায়। সাতটি অন্য নরওয়েজিয়ান সীল শিকারী জাহাজ একই মাসে ধ্বংস হয়ে যায়।
ওডেন আইস টোন
ওডেন আইস টোন বা সাধারনভাবে ওডেন (ওডেন হচ্ছে একটি নরওয়েজিয়ান শব্দ যার অর্থ অন্তরীপ) আর্কটিকের একটি শীতল বরফ গঠন এলাকা ছিল। এটি দীর্ঘ সময়ের জন্য পরিচিত ছিল এবং ফ্রিডজফ নানসেন এটির সম্মুখীন হয়েছিলেন কিন্তু কেবল উপগ্রহ চিত্রের আবির্ভাবের মাধ্যমে এটি সম্পূর্ণরূপে বোঝা যায়।
ওডেন এলাকাটির দৈর্ঘ্য ছিল 1,300 km এবং অনেক বছর ধরে 330,000 km² এলাকা জুড়ে আচ্ছাদিত ছিল। জানুয়ারী মাসে জেন মায়েন প্রবাহের খুব ঠান্ডা মেরু পৃষ্ঠের উপস্থিতির কারণে শীতকালে ৭২-৭৪° উ. অবস্থানে মূল পূর্ব গ্রিনল্যান্ড বরফের প্রান্ত থেকে পূর্ব দিকে প্রসারিত হয়েছিল, সেই অবস্থানে যা পূর্ব দিকে পূর্ব গ্রিনল্যান্ড প্রবাহ থেকে পূর্ব দিকে কিছু জল সরিয়ে দেয়। বেশিরভাগ গঠিত বরফটি বায়ু দ্বারা চালিত হয়ে দক্ষিণে ভেসে ছিল, তাই ঠান্ডা খোলা পানির পৃষ্ঠ প্রকাশিত হয়েছিল, যার ফলে নতুন বরফটি বিশাল সমুদ্রের মধ্যে ফ্রাজিল বরফ এবং প্যানকেক বরফের মতো তৈরি হয়েছিল, যা দৈত্যকৃতির জিহ্বার আকৃতি তৈরি করেছিল। জলের লবনাক্ততা বরফটিকে গলিয়ে ফেলে এবং আকার শেষ করে দেয়, বরফটি পানিতে গলে গিয়ে জলের গভীরতা বাড়িয়ে তোলে, শীতকালীন পরিচলন সংঘটিত হয় এমন মহাসাগরের কয়েকটি অঞ্চলের মধ্যে এটি হচ্ছে একটি, যা সারা পৃথিবী এবং গভীর স্রোতগুলিকে থার্মোহ্যালাইন প্রচলন হিসাবে পরিচিত করে তোলে। ১৯৯০-এর দশক থেকে, ওডেন আইস টোনটি খুব কমই বিকাশ লাভ করেছে।
প্রাণিকুল
গ্রীনল্যান্ড সাগরে সমুদ্রের খাদ্য শৃঙ্খলের ভিত্তি গঠন করে এমন প্রাণীরা ঘনবসতিপূর্ণভাবে বসবাস করে। বড় প্রাণী, মাছ (যেমন কড, হেরিং, রেডফিশ, হালিবুট, এবং প্লাইস), পাখি এবং স্তন্যপায়ী প্রাণী (সীল, তিমি এবং ডলফিনের বিভিন্ন প্রজাতির সহ) সবগুলি ক্ষুদ্র প্রাণীর উপর নির্ভর করে। সমুদ্রের চারপাশে শৈবাল, শেওলা, এবং ক্ষুদ্র ঝোপগুলি হরিণ এবং ষাঁড়ের বাছুরের খাদ্য হিসেবে কাজ করে, সেগুলোকে আবার মেরু ভল্লুক শিকার করে।
গ্রীনল্যান্ড সাগরটিতে পূর্বে বিভিন্ন প্রজাতি তিমির বসবাস ছিল, বিশেষত বোওহেড তিমির প্রজাতির বিশাল সংখ্যা ছিল, কিন্তু তিমি শিকার শিল্পের কারণে ১৬০০ থেকে শুরু করে ১৯১১ সাল পর্যন্ত তাদের সংখ্যা ব্যাপকভাবে হ্রাস পায়। গত কয়েক দশকে তিমির সংখ্যা পুনরুদ্ধারের লক্ষণ প্রকাশ পাচ্ছে।
তেল ও গ্যাস
মার্কিন ভূতাত্ত্বিক জরিপের অনুমান অনুযায়ী পৃথিবীর অনাবিষ্কৃত তেলের মজুদের কমপক্ষে ১৩% এবং বিশ্বের ৩০% অনাবিষ্কৃত গ্যাস আর্কটিকের মধ্যে অবস্থিত, গ্রিনল্যান্ড সাগরে প্রচুর পরিমাণে প্রাকৃতিক গ্যাস এবং কম পরিমাণে প্রাকৃতিক তরল গ্যাস এবং অপোরিশোধিত তেলের মজুদ রয়েছে।  এর ফলে গ্রীনল্যান্ডের মন্ত্রী ও প্রাদেশিক কাউন্সিল সম্ভাব্য হাইড্রোকার্বন (তেল ও গ্যাস) নিষ্কাশন থেকে বিপুল সংখ্যক অফশোর ছাড় প্রদান করেছে। গ্রীনল্যান্ডের পশ্চিমে সাগরের পশ্চিমাঞ্চলে প্রচুর পরিমাণে ছাড় দেওয়া হয়, তবে গ্রিনল্যান্ড সাগরে ১৯ টি ছাড় দেওয়া হয়েছে।
২০১৩ সালের শেষের দিকে, তিনটি নিষ্কাশন কোম্পানি গ্রিনল্যান্ড খনিজ ও পেট্রোলিয়াম ব্যুরো থেকে গ্রিনল্যান্ড সাগরের চারটি বৃহৎ অঞ্চলে হাইড্রোকার্বন নিষ্কাশনের অধিকার লাভ করে। নিষ্কাশন কোম্পানিগুলো স্ট্যাচুওল, শেভরন এবং এনিয়ের তেল কোম্পানিগুলির নেতৃত্বে রয়েছে, তবে শেল, ব্রিটিশ পেট্রোলিয়াম, ডং এনার্জি এবং নুনাওয়েলের মতো অন্যান্য ছোট কোম্পানিও রয়েছে। তখন থেকে, পাচঁটি হাইড্রোকার্বন ছাড় বিক্রি হয়েছে। পৃথিবীর বৃহত্তম তেল কোম্পানি এক্সোন মবিল আর্কটিকের অনেক অভিজ্ঞতা নিয়ে প্রাথমিকভাবে গ্রিনল্যান্ড সাগরে তেল নিষ্কাশন সংক্রান্ত অধিকার প্রয়োগের জন্য আবেদন করছিল, কিন্তু অস্পষ্ট কারণে ডিসেম্বর ২০১৩ সালে আবেদন উঠিয়ে নেয়।
একটি বরফ ভরা আর্কটিক পরিবেশে গভীর জলে তেলের জন্য তেল শিল্পগুলোর সম্ভাব্য এই নতুন উদ্যোগ যা অনেক ঝুঁকি ও বিপদের সৃষ্টি করে। এই সমস্যাগুলির কারণে গ্রিনল্যান্ড মন্ত্রী পরিষদ আশা করে যে ২০২০ সালের মাঝামাঝি সময়ে প্রথম অনুসন্ধানমূলক খনন কার্য শুরু হবে। তারা ধারণা করে যে সিসমিক সার্ভে, অনুসন্ধানমূলক ড্রিলিং এবং যথাযথ নিরাপত্তা ব্যবস্থাগুলি নিয়ে একটি সম্পূর্ণ প্রাথমিক প্রোগ্রামে প্রায় ১৬ বছর এবং প্রতিটি ছাড়ে প্রায় $৫০০ মিলিয়ন মার্কিন ডলার বিনিয়োগ হবে।
বাসন্তী লটকনটিয়া
বাসন্তী লটকনটিয়া (বৈজ্ঞানিক নাম: Loriculus vernalis) (Vernal Hanging Parrot), ভোরা, লেজকাটা টিয়া' বা শুধু লটকন Psittaculidae (সিট্টাকুলিডি) গোত্র বা পরিবারের অন্তর্গত Loriculus (লরিকুলাস) গণের এক প্রজাতির ছোট টিয়া। বাসন্তী লটকনটিয়ার বৈজ্ঞানিক নামের অর্থ সবুজ লোরি (মালয়ী: lori = লোরি বা ছোট টিয়া; লাতিন: culus = কোন কিছুর, vernalis = সবুজ)। সারা পৃথিবীতে প্রায় ২২ লাখ ৮০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল অবস্থায় রয়েছে; এখনও আশঙ্কাজনক পর্যায়ে এসে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বিস্তৃতি
বাসন্তী লটকনটিয়ার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, নেপাল, মায়ানমার, চীন, থাইল্যান্ড, লাওস, কম্বোডিয়া ও ভিয়েতনাম এদের মূল আবাস।
শ্রেণীবিন্যাস
বাসন্তী লটকনটিয়া শ্রীলঙ্কার লটকনটিয়ার (Loriculus beryllinus) সাথে একটি মহাপ্রজাতির সৃষ্টি করেছে। পূর্বে এই প্রজাতিটির একটি উপপ্রজাতি L. v. rubropygialis সৃষ্টি করা হয়েছিল হালকা লাল কোমর আর রঙের গাঢ়ত্বের উপর নির্ভর করে। কিন্তু পরবর্তীকালে তার বিলোপন ঘটানো হয়। সেই হিসাব বাসন্তী লটকনটিয়া একপ্রজাতিক। thumb|left|পুরুষ বাসন্তী লটকনটিয়া, [[প্রাগ চিড়িয়াখানা, চেক প্রজাতন্ত্র]]
বর্ণনা
বাসন্তী লটকনটিয়া লাল ঠোঁট ও সবুজ দেহের ছোট্ট গোলগাল টিয়া। এর দৈর্ঘ্য কমবেশি ১৪ সেন্টিমিটার, ডানা ৯.৬ সেন্টিমিটার, ঠোঁট ১.৩ সেন্টিমিটার, পা ১.১ সেন্টিমিটার ও লেজ ৪.৩ সেন্টিমিটার। ওজন মাত্র ২৮ গ্রাম। প্রাপ্তবয়স্ক স্ত্রী ও পুরুষ পাখির মধ্যে একটু তফাৎ রয়েছে। এর কোমর লাল, লেজ-উপরি ঢাকনি ও গলার পট্টি নীলকান্তমণি রঙের। পুরো দেহ সবুজ রঙের। ঠোঁট লালচে-কমলা অথবা প্রবাল-লাল বর্ণের। ঠোঁটের আগা হলুদ। চোখ বাদামি-পীতাভ কিংবা হলুদাভ-সাদা বা ধূসরাভ-খাকি। পা ও পায়ের পাতা ফিকে কমলা অথবা হলুদাভ-স্লেট রঙের। নখর শিং-বাদামি। স্ত্রী পাখির গলায় অপর্যাপ্ত নীলকান্তমণির পট্টির সাহায্যে পুরুষ পাখি থেকে আলাদা করা যায়। অপ্রাপ্তবয়স্ক পাখির চোখ বাদামি, কোমর লাল ও লেজ উপরি-ঢাকনি লাল-সবুজে মেশানো। thumb|বাসন্তী লটকনটিয়া, [[কেরালা]]
প্রজনন
সাধারণত জানুয়ারি থেকে জুন বাসন্তী লটকনটিয়ার প্রধান প্রজনন ঋতু। স্থানভেদে প্রজনন মৌসুমে বিভিন্নতা দেখা যায়। এসময় মরা গাছের প্রাকৃতিক গর্তে এরা বাসা বানায়। বাসায় সবুজ পাতার পত্রফলক বিছিয়ে বিছানা বানায়। বাসা বানানো হয়ে গেলে ৩-৪টি চকচকে সাদা রঙের ডিম পাড়ে। ডিমের বর্ণ কখনও কখনও হালকা বাদামিও হয়। ডিমের মাপ ১.৯ × ১.৫ সেন্টিমিটার। thumb|১৮৭৮ খ্রীস্টাব্দে অঙ্কিত চিত্র, সবচেয়ে নিচে বাসন্তী লটকনটিয়া
আব্দুলপুর-পুরনো মালদহ লাইন
আব্দুলপুর-পুরনো মালদহ ব্রিটিশ সরকারের আমলে ১৯৩০ সালে তৈরি করা হয়। বর্তমানে বাংলাদেশ অংশের রেললাইন বাংলাদেশ রেলওয়ে ও ভারত অংশের রেললাইন ভারতীয় রেলের অধীনে পরিচালিত রক্ষণাবেক্ষণ করা হয়।
ইতিহাস
১৮৭৮ সালে, কলকাতা থেকে শিলিগুড়ি রেলপথটি দুটি ভাগে বিভক্ত ছিল। প্রথম ভাগটি ছিল পূর্ববঙ্গ রাজ্যের রেলপথ ধরে কলকাতা স্টেশন (বর্তমানে শিয়ালদহ) থেকে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিমির পথযাত্রা, তারপর ফেরিতে করে নদীর পেরিয়ে দ্বিতীয় যাত্রা শুরু হত। উত্তরবঙ্গ রেলপথের ৩৩৬ কিলোমিটার মিটার গেজ লাইনটি পদ্মার উত্তর তীরের সারাঘাটকে শিলিগুড়ির সাথে সংযুক্ত করেছিল। কলকাতা-শিলিগুড়ির মূল লাইনটি পর্যায়ক্রমে ব্রডগেজে রূপান্তরিত হয়। হার্ডিঞ্জ ব্রিজটি ১৯১৫ সালে খোলা হয়, অন্যদিকে সারাঘাট-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। ।
স্টেশন তালিকা
আব্দুলপুর-পুরনো মালদা লাইনে অবস্থিত রেলওয়ে স্টেশনের তালিকা নিম্নে উল্লেখ করা হলো:
• আব্দুলপুর রেলওয়ে স্টেশন
• আড়ানী রেলওয়ে স্টেশন
• নন্দনগাছি রেলওয়ে স্টেশন
• সরদহ রেলওয়ে স্টেশন
• বেলপুকুর রেলওয়ে স্টেশন
• হরিয়ান রেলওয়ে স্টেশন
• রাজশাহী বিশ্ববিদ্যালয় রেলওয়ে স্টেশন
• রাজশাহী রেলওয়ে স্টেশন
• রাজশাহী কোর্ট রেলওয়ে স্টেশন
• সিতলাই রেলওয়ে স্টেশন
• চব্বিশনগর রেলওয়ে স্টেশন
• কাকনহাট রেলওয়ে স্টেশন
• ললিতনগর রেলওয়ে স্টেশন
• আমনুরা জংশন রেলওয়ে স্টেশন
• নিজামপুর রেলওয়ে স্টেশন
• নাচোল রেলওয়ে স্টেশন
• গোলাবাড়ী রেলওয়ে স্টেশন
• রহনপুর রেলওয়ে স্টেশন
• বাংলাদেশ ভারত সীমান্ত
• সিঙ্গাঁবাদ রেলওয়ে স্টেশন
• বুলবুলচন্ডী রেলওয়ে স্টেশন
• মালদা কোর্ট রেলওয়ে স্টেশন
• পুরনো মালদা জংশন রেল স্টেশন
রহনপুর-সিঙ্গাঁবাদ ট্রানজিট
এটি একটি সচল ট্রানজিট হিসেবে বর্তমানে কাজ করছে এবং ভারতের মালদহ জেলার সিঙ্গাঁবাদ রেলওয়ে স্টেশন এর সাথে যুক্ত আছে। ১৯৭৮ সালের ১৫ আগস্ট সংঘটিত চুক্তির মাধ্যমে বাংলাদেশ থেকে নেপাল এ পণ্য পরিবহন এর জন্য এই রেলপথ টি ভারতে প্রবেশ করে। ২০১১ সালের ৬ সেপ্টেম্বর পুনঃচুক্তির মাধ্যমে বাংলাদেশ এবং ভারতের মধ্য দিয়ে একটি নতুন পথ তৈরির ব্যাপারে ব্যবস্থা নেওয়া হয়।
বাংলাদেশ ২০১১ সালে নেপালে সার রপ্তানির মাধ্যমে এই ট্রানজিট ব্যবহার শুরু করে। সিঙ্গাঁবাদ-রহনপুর ট্রানজিট পয়েন্ট টি নেপালের র‌্যাক্জল থেকে বাংলাদেশের খুলনা অবদি কোন প্রকার ট্রানশিপমেন্ট চার্জ ছাড়াই ব্যবহৃত হয়।
শাখা লাইন
আব্দুলপুর-মালদা লাইনের একটি শাখা আমনুরা থেকে চাঁপাইনবাবগঞ্জ পর্যন্ত গেছে। এ লাইনে দুটি স্টেশন আছে। যথা:
তাখাতগড়
তাখাতগড় (Takhatgarh) ভারতের রাজস্থান রাজ্যের পালি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২১ মিটার (৭২৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তাখাতগড় শহরের জনসংখ্যা হল ১৫,৮০৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫১%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে তাখাতগড় এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
মোহাম্মদ ফায়েক উজ্জামান
মোহাম্মদ ফায়েক উজ্জামান বাংলাদেশী শিক্ষাবিদ এবং খুলনা বিশ্ববিদ্যালয় এর সাবেক উপাচার্য।
কর্মজীবন
জামান ২৮ নভেম্বর ২০১০ থেকে খুলনা বিশ্ববিদ্যালয় এর উপ-উপাচার্য হিসাবে দায়িত্ব পালন করেছেন। এর আগে তিনি রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের অধ্যাপক হিসাবে দায়িত্ব পালন করেছিলেন।
২০১৩ সালের জানুয়ারিতে জামানকে খুলনা বিশ্ববিদ্যালয় এর উপাচার্য পদে নিয়োগ দেওয়া হয়। ২০১৭ সালের জানুয়ারি মাসে তিনি দ্বিতীয় মেয়াদে উপাচার্য হিসেবে নিয়োগ পান এবং ২০২১ সালের জানুয়ারি মাস পর্যন্ত দায়িত্ব পালন করেন।
দূর্বা
দূর্বা (বৈজ্ঞানিক নাম: Cynodon dactylon), বা বারমুডা ঘাস হচ্ছে ঘাস জাতীয় একটি উদ্ভিদ যা সারা দুনিয়ায় পাওয়া যায়। এটি ইউরোপ, আফ্রিকা, অস্ট্রেলিয়া এবং এশিয়ার বেশিরভাগ অঞ্চলের স্থানীয়। এটি আমেরিকাতে প্রবর্তিত হয়েছে। এর সাধারণ নামের বিপরীতে, এটি বারমুডার স্থানীয় নয় এবং প্রকৃতপক্ষে সেখানে একটি প্রচুর আগ্রাসী প্রজাতি। এর অন্যান্য নামগুলি হল ধুব, ইথানা ঘাস, ডুবো, কুকুর ঘাস, কুকুরের দাঁত ঘাস, বাহমা ঘাস, কাঁকড়া ঘাস, শয়তানের ঘাস, পালঙ্ক ঘাস, ভারতীয় দোয়াব, অরুগামপুল, গ্রামা, তারঘাস এবং স্কাচ ঘাস।
ভেষজ গুণাগুণ
দূর্বা একটি ওষধি উদ্ভিদ। প্রাচীনকাল থেকে কেটে গেলে রক্ত বন্ধ করতে দূর্বার শিকড় ব্যবহার করা হয়। রক্ত অর্শে  এটি ব্যবহৃত হয়। মহিলাদের শ্বেতস্রাবে এটি অত্যন্ত উপকারি। পুরাতন  আমাশয়, ডায়রিয়া, চর্মরোগে উপকারি। নাকের রক্ত পড়া বন্ধ করতে দূর্বা ব্যবহৃত হয়।
শেখ জাররাহ
থাম্ব|250x250পিক্সেল| শেখ জারাহ পাড়া। পটভূমিতে, জেরুসালেমের শহরের কেন্দ্রবিন্দু। থাম্ব|২০১৮ এর জাতিসংঘের মানচিত্রে শেখ জারাহ; হলুদ অঞ্চলটি পুরানো শহরের উত্তরে নির্মিত ফিলিস্তিনি অঞ্চল।
শেখ জারাহ (الشيخ جراح  ,שייח' ג'ראח) পূর্ব জেরুসালেমের একটি প্রধানত ফিলিস্তিনি পাড়া, স্কোপাস মাউন্টের রাস্তা ধরে পুরাতন শহর থেকে ২ কিলোমিটার উত্তরে।  কাছাকাছি অবস্থিত সালাদিনের চিকিৎসক শেখ জাররাহের ত্রয়োদশ শতাব্দীর সমাধি থেকে এই নামটি পেয়েছে। আধুনিক পাড়াটি ১৮৬৫ সালে প্রতিষ্ঠিত হয়েছিল এবং ধীরে ধীরে জেরুসালেমের মুসলিম অভিজাত বিশেষত আল-হুসেনি পরিবারের আবাসিক কেন্দ্রে পরিণত হয়েছিল। ১৯৪৮ এর আরব-ইসরায়লি যুদ্ধের পরে এটি জর্ডান-পূর্ব জেরুসালেম এবং ইসরায়েলি -পশ্চিম জেরুসালেমের মধ্যবর্তী সীমান্ত রেখা বরাবর অবধি ১৯৬৭ সালের ছয় দিনের যুদ্ধে ইসরায়লের দখল না হওয়া পর্যন্ত। বলা হয় যে এর বর্তমান ফিলিস্তিনি জনসংখ্যার বেশিরভাগই ১৯৪৮ সালে জেরুসালেমের তালবিয়া পাড়া থেকে বহিষ্কার শরণার্থীদের অংশ।
বর্তমানে এই অঞ্চলটি ফিলিস্তিনি এবং ইজরায়েলিদের মধ্যে বেশ কয়েকটি সম্পত্তি বিরোধের কেন্দ্রবিন্দুতে পরিণত হয়েছে; ইসরায়েলী দখলদারীরা ১৯৬৭ সাল থেকে এই এলাকায় ফিলিস্তিনি জনসংখ্যাকে কমিয়ে নিজেদের জনসংখ্যা বাড়ানোর জন্য কাজ করছে। পাঁচ দশক ধরে শেখ জাররাহ ও তার সংলগ্ন এলাকায় বেশ কয়েকটি ইজরায়েলি বসতি গড়ে উঠেছে।
১২ শতকে প্রতিষ্ঠা
শেখ জাররাহের আরব এলাকা টি মূলত হুসাম আল-দিন আল-জাররাহির নামে একটি গ্রাম ছিল, যিনি দ্বাদশ শতাব্দীতে বসবাস করতেন এবং সালাদিনের একজন আমির এবং ব্যক্তিগত চিকিৎসক ছিলেন। শেখ হুসাম আরবি ভাষায় জারাহ (جراح) উপাধি পেয়েছেন, যার অর্থ "নিরাময়কারী" বা "শল্য চিকিৎসক"।